Liblikatest sattusid mu kaameratoru ette linnuheidet imiteeriv  harilik laikvaksik (Lomaspilis marginata) ja kena pisike musta-halli-valgekirju vaksik. Palun kergemat karistust, et too ja paljud teisedki liigid esialgu määramata jäävad - selleks ei jagu lihtsalt aega. Võimalik, et talvepoolaastal võtan käsile ja hakkan vanu blogilugusid määrangutega täiendama. See aga ei takista häid lugejaid kommentaarides oma teadmisi jagamast - vastupidi, taoline abi oleks väga tänuväärne ja teretulnud.